01994D0330(01) — DA — 08.02.2005 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B AFGØRELSE TRUFFET AF DET BLANDEDE EØS-UDVALG Nr. 1/94 den 8. februar 1994 om fastsættelse af Det Blandede EØS-Udvalgs forretningsorden (EUT L 085 af 30.3.1994, s. 60)

Ændret ved:









▼B

AFGØRELSE TRUFFET AF DET BLANDEDE EØS-UDVALG

Nr. 1/94

den 8. februar 1994

om fastsættelse af Det Blandede EØS-Udvalgs forretningsorden







DET BLANDEDE EØS-UDVALG HAR — under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 92, stk. 3, — TRUFFET FØLGENDE AFGØRELSE:







Artikel 1

1. De kontraherende parter udpeger deres repræsentanter i Det Blandede EØS-Udvalg. Medlemmer af Det Blandede EØS-Udvalg, som er forhindret i at deltage i et møde, kan lade sig repræsentere.

2. De kontraherende parters repræsentanter kan ledsages af embedsmænd, som bistår dem. Det Blandede EØS-Udvalg kan fastsætte antallet af disse embedsmænd.

3. En repræsentant for EFTA-tilsynsmyndigheden indbydes til at deltage i møderne i Det Blandede EØS-Udvalg som observatør. Det Blandede EØS-Udvalg kan dog beslutte at forhandle, selv om EFTA-tilsynsmyndighedens repræsentant ikke er til stede.

En repræsentant for Den Europæiske Investeringsbank indbydes til at deltage i møderne i Det Blandede EØS-Udvalg som observatør i overensstemmelse med artikel 6 i protokol 38 til aftalen.

Det Blandede EØS-Udvalg kan beslutte at lade andre personer deltage i sine møder som observatører.

4. Møderne i Det Blandede EØS-Udvalg er ikke offentlige, medmindre udvalget træffer anden bestemmelse.

Artikel 2

En anmodning fra en kontraherende part om afholdelse af et møde rettes til formanden. Formanden indkalder straks til møde i Det Blandede EØS-Udvalg, i hastetilfælde inden fem dage efter modtagelsen af anmodningen om et møde, medmindre andet aftales med den kontraherende part, der har fremsat anmodningen.

Artikel 3

1. Formanden udarbejder en foreløbig dagsorden for hvert møde. Mødeindkaldelsen og den foreløbige dagsorden fremsendes til de adressater, der er omhandlet i artikel 12, senest syv dage inden mødet. Den foreløbige dagsorden bilægges alle nødvendige arbejdsdokumenter.

2. Den i stk. 1 fastsatte tidsfrist gælder ikke for hastemøder, til hvilke der indkaldes i overensstemmelse med artikel 2.

3. Dagsordenen vedtages af Det Blandede EØS-Udvalg ved hvert mødes begyndelse. Det Blandede EØS-Udvalg kan beslutte at optage et emne på dagsordenen, som ikke findes på den foreløbige dagsorden. Spørgsmål, for hvilken der er anmodet om et møde i henhold til artikel 2, opføres på dagsordenen.

Artikel 4

I hastesager kan der træffes afgørelse ved skriftlig procedure, såfremt de kontraherende parter er enige derom.

Artikel 5

1. Der udarbejdes senest inden tre dage på formandens ansvar et udkast til protokol for hvert møde i Det Blandede EØS-Udvalg.

2. Mødeprotokollen skal i almindelighed for hvert punkt på dagsordenen indeholde oplysning om: — dokumenter, der er forelagt Det Blandede EØS-Udvalg — erklæringer, som en kontraherende part har anmodet om at få optaget i protokollen — Det Blandede EØS-Udvalgs afgørelser, erklæringer eller konklusioner.

3. Teksten til de afgørelser, Det Blandede EØS-Udvalg træffer, knyttes som bilag til mødeprotokollen.

4. Udkastet til mødeprotokol forelægges Det Blandede EØS-Udvalg til godkendelse.

5. Den godkendte mødeprotokol undertegnes af den formand, der fører forsædet på tidspunktet for godkendelsen, og af de to sekretærer og fremsendes til de i artikel 12 omhandlede adressater.

Artikel 6

1. Det Blandede EØS-Udvalgs afgørelser om ændring af bilagene eller protokollerne til aftalen udfærdiges på aftalens sprog, idet afgørelserne har samme gyldighed på alle disse sprog.

2. ►M1 Den Europæiske Unions Tidende . De udfærdiges endvidere på islandsk og norsk og legaliseres af Det Blandede EØS-udvalg sammen med de relevante afgørelser, der er omhandlet i stk. 1. ◄ Teksterne til EF-retsakter, der skal indarbejdes i bilagene til aftalen i overensstemmelse med aftalens artikel 102, stk. 1, har samme gyldighed på dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, slovakisk, slovensk, spansk, svensk, tjekkisk, tysk og ungarsk i den form, hvori de er offentliggjort i. De udfærdiges endvidere på islandsk og norsk og legaliseres af Det Blandede EØS-udvalg sammen med de relevante afgørelser, der er omhandlet i stk. 1.

Artikel 7

Det Blandede EØS-Udvalgs afgørelser underskrives af den formand, der fører forsædet på tidspunktet for deres vedtagelse, og af de to sekretærer for Det Blandede EØS-Udvalg.

Artikel 8

1. Det Blandede EØS-Udvalgs afgørelser benævnes »afgørelse« efterfulgt af et løbenummer, datøn for vedtagelsen samt en angivelse af emnet.

2. Afgørelserne opdeles i artikler.

3. Hver afgørelse indledes med en præambel og afsluttes med ordene »Udfærdiget i …, (dato)«, idet datøn er det tidspunkt, hvor Det Blandede EØS-Udvalg har vedtaget den.

4. I afgørelserne anføres tidspunktet for deres ikrafttræden, idet dette ikke berører procedurerne i aftalens artikel 103.

Artikel 9

Det Blandede EØS-Udvalgs afgørelser om ændring af et bilag eller af protokol 47 til aftalen træffes særskilt i forhold til hver enkelt EF-retsakt, der skal indarbejdes i aftalen, medmindre andet aftales.

Artikel 10

Formanden fremsender en kopi af alle afgørelser til de i artikel 12 omhandlede adressater.

Artikel 11

1. ►M1 Den Europæiske Unions Tidendes EØS-afsnit og på islandsk og norsk i Den Europæiske Unions Tidendes EØS-tillæg. ◄ Det Blandede EØS-udvalgs afgørelser om ændring af bilag eller protokoller til aftalen offentliggøres på dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, slovakisk, slovensk, spansk, svensk, tjekkisk, tysk og ungarsk iEØS-afsnit og på islandsk og norsk iEØS-tillæg.

2. Det Blandede EØS-Udvalg bestemmer, om andre afgørelser skal offentliggøres.

Artikel 12

1. Alle meddelelser fra formanden i overensstemmelse med forretningsordenen sendes til EF-Kommissionen, EF-medlemsstaternes faste repræsentationer ved De Europæiske Fællesskaber og EFTA-staternes missioner ved De Europæiske Fællesskaber.

2. Korrespondance til Det Blandede EØS-Udvalg sendes til udvalgets formand.

Artikel 13

1. Under informations- og konsultationsprocessen forelægger EF-Kommissionen de relevante oplysninger for EFTA-staterne.

2. De berørte EFTA-stater underretter de andre kontraherende parter i Det Blandede EØS-Udvalg så hurtigt som muligt efter modtagelsen af et forslag som omhandlet i aftalens artikel 99, stk. 2, når det er sandsynligt, at proceduren i aftalens artikel 103 vil finde anvendelse på en ny retsakt.

Artikel 14

Når Fællesskabet udsteder en retsakt vedrørende et emne, der er omfattet af aftalen, fremsender det straks de endelige udgaver af retsakten til EFTA-staterne og anmoder formanden om at optage retsakten på dagsordenen for det følgende møde i Det Blandede EØS-Udvalg med henblik på dens indarbejdelse i aftalen. Tidspunktet for dette mødes afholdelse betragtes som tidspunktet for sagens indbringelse for Det Blandede EØS-Udvalg efter artikel 102, stk. 4, i aftalen.

Artikel 15

1. Det Blandede EØS-Udvalg bistås af fem stående underudvalg, der er ansvarlige for følgende emner: a) frie varebevægelser, konkurrence, statsstøtte, statslige handelsmonopoler, intellektuel ejendomsret og indkøb b) frie kapitalbevægelser og fri udveksling af tjenesteydelser c) fri bevægelighed for personer d) ledsagepolitik og horisontal politik, f.eks. forskning og udvikling, socialpolitik, miljø, statistik, uddannelse, forbrugerbeskyttelse, små og mellemstore virksomheder, turisme, den audiovisuelle sektor og beskyttelse af civilbefolkningen e) retlige og institutionelle anliggender.

2. De i stk. 1 omtalte underudvalg forbereder de afgørelser, Det Blandede EØS-Udvalg skal træffe. De udfører alle andre opgaver, som Det Blandede EØS-Udvalg pålægger dem.

3. Der afholdes konsultationer i disse underudvalg, medmindre en kontraherende part anmoder om konsultation i Det Blandede EØS-Udvalg.

4. Underudvalgene aflægger rapport til Det Blandede EØS-Udvalg.

Artikel 16

1. Underudvalgene består af repræsentanterne for de kontraherende parter.

2. Formandskabet i underudvalgene føres på skift hver sjette måned af en repræsentant for EF-Kommissionen og af en repræsentant for en af EFTA-staterne.

Artikel 17

1. Det Blandede EØS-Udvalg kan beslutte at nedsætte arbejdsgrupper til at varetage enkeltopgaver. Arbejdsgrupperne aflægger rapport til de i artikel 15, stk. 1, omhandlede underudvalg, under hvilke Det Blandede EØS-Udvalg har udpeget dem.

2. Artikel 16 finder tilsvarende anvendelse.

Artikel 18

Det Blandede EØS-Udvalgs, underudvalgenes og arbejdsgruppernes sekretariatsforretninger henhører under den fungerende formands ansvar.

Artikel 19

En tjenestemand i EF-Kommissionen og en embedsmand udnævnt af EFTA-staterne fungerer sammen som sekretærer for Det Blandede EØS-Udvalg. De udpeges ved afgørelse truffet af Det Blandede EØS-Udvalg.

Artikel 20

Med forbehold af andre gældende bestemmelser, er forhandlingerne i Det Blandede EØS-Udvalg, i underudvalgene og i arbejdsgrupperne omfattet af tavshedspligt, medmindre Det Blandede EØS-Udvalg træffer anden bestemmelse.

Artikel 21

1. Det Blandede EØS-Udvalg godkender hvert år inden den 1. juli den årsberetning, der er omhandlet i aftalens artikel 94, stk. 4.

2. Årsberetningen udarbejdes på skift af EF-Kommissionen og EFTA-staterne. Den forelægges for Det Blandede EØS-Udvalg inden den 1. april.

3. Årsberetningen offentliggøres.

Artikel 22

En liste over de domme afsagt af De Europæiske Fællesskabers Domstol og EFTA-Domstolen, som i overensstemmelse med artikel 105, stk. 2, i aftalen er blevet fremsendt til Det Blandede EØS-Udvalg, sendes til de i artikel 12 omhandlede adressater sammen med indkaldelsen til og den foreløbige dagsorden for det kommende møde i Det Blandede EØS-Udvalg. Listen bilægges mødeprotokollen til orientering.

Artikel 23

I tilfælde af tvister vedrørende fortolkningen eller anvendelsen af aftalen er den dato for sagens indbringelse, der er omhandlet i aftalens artikel 111, stk. 3, første punktum, og artikel 111, stk. 4, første punktum, datøn for det møde i Det Blandede EØS-Udvalg, hvor tvisten første gang blev optaget på dagsordenen på foranledning af Fællesskabet eller en EFTA-stat.

Artikel 24

1. Det Blandede EØS-Udvalg træffer inden udgangen af 1994 afgørelse om, hvilke syv personer der skal optages på listen over opmænd som omhandlet i protokol 33 til aftalen.

2. Listen over opmænd tages op til fornyet overvejelse hvert tredje år.

Artikel 25

Denne afgørelse får virkning fra datøn for vedtagelsen.

Artikel 26

Denne afgørelse offentliggøres i De Europæiske Fællesskabers Tidende EØS-sektion og EØS-supplement.

Udfærdiget i Bruxelles, den 8. februar 1994.

På Det Blandede EØS-Udvalgs vegne

N. VAN DER PAS

Formand